สโมสรฟุตบอลแมนเชสเตอร์ยูไนเต็ดในฤดูกาล 1986–87

ฤดูกาล 1986–87 เป็นฤดูกาลที่ 85 ของ แมนเชสเตอร์ยูไนเต็ด ในฟุตบอลลีก และเป็นฤดูกาลที่ 12 ติดต่อกันบนลีกสูงสุดของฟุตบอลอังกฤษ

แรงกดดันที่มีต่อรอน แอตกินสัน ผู้จัดการทีม ยังคงอยู่ในระดับสูงหลังจากความล้มเหลวในการลุ้นแชมป์เมื่อฤดูกาลก่อน โดยเฉพาะเมื่อแมนเชสเตอร์ยูไนเต็ดพ่ายแพ้ในสามนัดแรกของฤดูกาล และแม้ว่าผลงานในช่วงสัปดาห์ถัดมาจะค่อนข้างดี แต่ทีมต้องตกรอบลีกคัพรอบที่สี่นัดรีเพลย์จากการพ่ายแพ้ต่อเซาแทมป์ตัน ส่งผลให้แอตกินสันถูกปลดออกจากตำแหน่งเมื่อวันที่ 4 พฤศจิกายน ค.ศ. 1986 หลังจากคุมทีมมานานกว่าห้าปี

อเล็กซ์ เฟอร์กูสันได้รับการยืนยันให้เข้ารับตำแหน่งผู้จัดการทีมคนใหม่แทนรอน แอตกินสัน ภายในเวลาไม่กี่ชั่วโมง โดยถูกดึงตัวมาจากสโมสรแอเบอร์ดีนของสกอตแลนด์ ซึ่งเขาประสบความสำเร็จอย่างมากตลอดช่วงเวลาเจ็ดปีก่อนหน้านั้น ภายหลังการแต่งตั้ง ทีมฟื้นตัวในลีกได้อย่างน่าพอใจ และจบฤดูกาลในอันดับที่ 11 พร้อมทั้งทำผลงานที่น่าประทับใจหลายรายการ อาทิ การเอาชนะลิเวอร์พูลได้ทั้งสองนัดในลีก (ซึ่งมีส่วนทำให้ทีมของเคนนี แดลกลีช พลาดแชมป์ลีก), การเปิดบ้านชนะนิวคาสเซิลยูไนเต็ด 4–1 ในวันขึ้นปีใหม่ ค.ศ. 1987, การเปิดบ้านชนะอาร์เซนอลที่กำลังกลับมาทำผลงานได้ดี 2–0 และชัยชนะ 2–0 ในศึกแมนเชสเตอร์ดาร์บีที่สนามโอลด์แทรฟฟอร์ด ซึ่งมีส่วนผลักดันให้แมนเชสเตอร์ซิตีตกชั้นในเวลาต่อมา

อย่างไรก็ตาม ผลการแข่งขันที่น่าผิดหวังหลายนัดภายหลังการเข้ามาของอเล็กซ์ เฟอร์กูสัน ส่งผลให้แมนเชสเตอร์ยูไนเต็ดไม่สามารถจบฤดูกาลด้วยอันดับที่สูงกว่านี้ได้ โดยเริ่มจากความพ่ายแพ้ 2–0 ในนัดแรกภายใต้การคุมทีมของเขาในการพบกับออกซฟอร์ดยูไนเต็ด การแพ้ทั้งสองนัดต่อวิมเบิลดันซึ่งเพิ่งเลื่อนชั้นขึ้นมา ความพ่ายแพ้ต่อนอริชซิตีที่สนามโอลด์แทรฟฟอร์ดไม่นานหลังคริสต์มาส และการปราชัยต่อทอตนัมฮอตสเปอร์ด้วยสกอร์ 4–0 ในช่วงใกล้สิ้นสุดฤดูกาล ซึ่งในขณะนั้นทีมไม่มีความเป็นไปได้ทางทฤษฎีที่จะคว้าแชมป์ลีกหรือประสบกับการตกชั้น อีกทั้งยังไม่มีโอกาสได้เข้าร่วมการแข่งขันฟุตบอลสโมสรยุโรป เนื่องจากสโมสรจากอังกฤษยังคงถูกสั่งแบนจากการแข่งขันระดับทวีปภายหลังเหตุการณ์ภัยพิบัติสนามกีฬาเฮย์เซลเมื่อสองปีก่อน โดยรวมแล้ว ยูไนเต็ดไม่สามารถคว้าชัยชนะในเกมเยือนได้เลย ยกเว้นนัดที่บุกไปเยือนลิเวอร์พูลในช่วงวันเปิดกล่องของขวัญ

แมนเชสเตอร์ยูไนเต็ดมีฟอร์มดีขึ้นภายใต้การคุมทีมของเฟอร์กูสัน โดยไม่ได้ทุ่มเงินซื้อนักเตะใหม่เข้ามามากนัก แต่ใช้ผู้เล่นที่มีอยู่แล้วในยุคของแอตกินสัน ผสมผสานกับการดึงนักเตะเยาวชนขึ้นสู่ทีมชุดใหญ่ ขายนักเตะอายุมากหรือนักเตะที่ไม่ได้ลงสนาม และปรับผู้เล่นให้เหมาะกับระบบการเล่นของเขา ต่อมาเฟอร์กูสันทุ่มเงินเสริมทีมในช่วงปิดฤดูกาลโดยจ่าย 850,000 ปอนด์คว้าตัวไบรอัน แมคแคลร์ กองหน้าตัวเก่งจากเซลติก และ 250,000 ปอนด์คว้าตัววิฟ แอนเดอร์สัน ฟูลแบ็กมากประสบการณ์จากอาร์เซนอล นอกจากนี้ยังมีการยื่นข้อเสนอซื้อนักเตะอีกหลายคนแต่ไม่ประสบผลสำเร็จ: เฟอร์กูสันแสดงความสนใจที่จะนำกองหน้าทีมชาติอังกฤษอย่างมาร์ค เฮตลีย์ ของมิลานกลับมายังอังกฤษ แต่ผู้เล่นรายนี้เลือกเซ็นสัญญากับอาแอ็ส มอนาโกแทน เขายังพยายามยื่นข้อเสนอเพื่อนำปีเตอร์ เบียร์ดสลีย์ กองหน้าของนิวคาสเซิลยูไนเต็ดกลับมายังสโมสร (เบียร์ดสลีย์เคยอยู่กับยูไนเต็ดช่วงสั้น ๆ ระหว่างปี 1982–1983 หลังย้ายมาจากแวนคูเวอร์ไวต์แคปส์) แต่ไม่ประสบความสำเร็จเพราะเบียร์ดสลีย์ย้ายไปอยู่กับ ลิเวอร์พูล ด้วยค่าตัวที่เป็นสถิติของอังกฤษในขณะนั้น นอกจากนี้ เฟอร์กูสันได้รับโอกาสเซ็นสัญญากับจอห์น บานส์ ปีกความเร็วสูงทีมชาติอังกฤษของวอตฟอร์ด แต่เขาปฏิเสธเพราะเชื่อมั่นในตัวเยสเปอร์ โอลเซิน ที่เล่นในตำแหน่งเดียวกัน

 พรีซีซันและกระชับมิตร 
วันที่คู่แข่งH / AสรุปF–Aสกอร์ความจุ6 สิงหาคม 1986FluminenseH0–0(4–3p)32,2758 สิงหาคม 1986Dynamo KyivN1–1(4–1p)แบล็คมอร์27,50010 August 1986AjaxA0–123,00014 สิงหาคม 1986Shamrock RoversA0–210,20017 สิงหาคม 1986Real SociedadH1–1แบล็คมอร์12,8262 กันยายน 1986HeartsA2–2โอลเซน (pen.), T. Gibson10,43810 กันยายน 1986LinfieldA3–0ร็อบสัน (2), ดาเวนพอร์ต10,91915 ธันวาคม 1986GCC All-StarsN1–0ไวต์ไซด์4,00021 มกราคม 1987Red Star BelgradeH0–110,65224 กุมภาพันธ์ 1987Swansea CityA3–1กิ๊บสัน, ไวต์ไซด์, ดาเวนพอร์ต6,46718 มีนาคม 1987Shamrock RoversA1–2ร็อบสัน8,00025 มีนาคม 1987CelticA0–136,00010 พฤษภาคม 1987England XIH7–2ฮิวส์ (4; 1 pen.), มาร์ติน, กิ๊บสัน, บอนด์ (o.g.)16,90716 พฤษภาคม 1987Naxxar LionsN9–0ไวต์ไซด์ (3), O'Brien (2), แบล็คมอร์, ดาเวนพอร์ต (pen.), Duxbury, สเตเปิลตัน4,000

 เหตุการณ์ในฤดูกาล 
ระหว่างช่วงปิดฤดูกาล มีข่าวลือหนาหูว่ารอน แอตกินสัน ผู้จัดการทีมที่คุมทีมมา 5 ปี อาจถูกปลดจากตำแหน่ง โดยมีการคาดกันว่าอเล็กซ์ เฟอร์กูสัน กุนซือแอเบอร์ดีนจะถูกดึงตัวมารับช่วงต่อ แอตกินสันพยายามพิสูจน์ให้นักวิจารณ์เห็นว่าพวกเขาคิดผิด ด้วยการพยายามคว้าตัวเทอร์รี่ บุตเชอร์ กองหลังทีมชาติอังกฤษจากอิปสวิชทาวน์ แต่สุดท้ายเป็นเรนเจอส์ ภายใต้การคุมทีมของเกรอัม ซูนิสส์ อดีตกองกลางและกัปตันทีมลิเวอร์พูล ที่ได้บุตเชอร์ไปร่วมทีมแทน

การแข่งขันฟุตบอลลีกดิวิชันหนึ่งเปิดฉากเมื่อวันที่ 23 สิงหาคม โดยแมนเชสเตอร์ยูไนเต็ดออกไปพ่ายอาร์เซนอล 1–0 ที่อาร์เซนอลสเตเดียม ยูไนเต็ดแพ้รวดในสามนัดแรกของฤดูกาล ส่งผลให้ทีมหล่นไปอยู่อันดับรองบ๊วยของตาราง มีเพียงแอสตันวิลลาที่มีอันดับต่ำกว่าพวกเขา

ในที่สุด ชัยชนะในลีกนัดแรกของฤดูกาลก็มาถึงในวันที่ 13 กันยายน เมื่อพวกเขาถล่มเซาแทมป์ตัน 5–1 ที่โอลด์แทรฟฟอร์ด ทำให้พวกเขาขยับขึ้นมาอยู่อันดับ 19 จากทั้งหมด 22 ทีม ทั้งที่ในช่วง 5 ฤดูกาลก่อนหน้านี้พวกเขาไม่เคยจบต่ำกว่าอันดับ 4

เกมลีกที่โอลด์แทรฟฟอร์ดเมื่อวันที่ 28 กันยายน ยูไนเต็ดพ่ายเชลซี 0–1 และที่น่าผิดหวังกว่านั้นคือพวกเขาพลาดจุดโทษถึงสองครั้ง โดยครั้งแรกมาจากเยสเปอร์ โอลเซิน และครั้งที่สองจากกอร์ดอน สตรักคัน

ในช่วงปลายเดือนตุลาคม จอห์น กิดแมน กองหลังมากประสบการณ์ ย้ายไปร่วมทีมแมนเชสเตอร์ ซิตีแบบไร้ค่าตัว โดยไม่มีการพูดคุยเรื่องการเสริมผู้เล่นใหม่เข้ามาในทีมที่กำลังเผชิญแรงกดดันอย่างหนัก นอกจากนี้ยังมีความกังวลว่าแกรี เบลีย์ ผู้รักษาประตูมือหนึ่งซึ่งอายุเพียง 28 ปี แต่ไม่ได้ลงสนามนานเกือบปีจากอาการบาดเจ็บที่หัวเข่า อาจต้องเลิกเล่นฟุตบอลในอนาคตอันใกล้ หากไม่สามารถฟื้นตัวจากอาการบาดเจ็บได้

ในวันที่ 1 พฤศจิกายน แมนเชสเตอร์ยูไนเต็ดทำสถิติไม่แพ้ใครในลีกมา 6 นัดติดต่อกัน (แพ้ครั้งสุดท้ายคือกับเชลซีเมื่อวันที่ 28 กันยายน) โดยเสมอกับคอเวนทรีซิตี้ 1–1 แต่พวกเขาก็ยังคงอยู่ในอันดับสี่จากท้ายตาราง และยังมีข่าวลือเกี่ยวกับอนาคตของแอตกินสันในฐานะผู้จัดการทีมอย่างต่อเนื่อง

ในที่สุด แอตกินสันก็ถูกปลดออกในวันที่ 5 พฤศจิกายน ซึ่งเป็นหนึ่งวันหลังจากที่ทีมของเขาพ่ายต่อเซาแทมป์ตัน 4–1 ในการแข่งขันฟุตบอลลีกคัพรอบ 3 นัดรีเพลย์ ถือเป็นความพ่ายแพ้ครั้งแรกของพวกเขาในการแข่งขันตั้งแต่วันที่ 28 กันยายน และถือเป็นความพ่ายแพ้ครั้งใหญ่ที่สุดของพวกเขาในรอบ 18 เดือน ภายใน 24 ชั่วโมง อเล็กซ์ เฟอร์กูสันตกลงที่จะเข้ามารับตำแหน่งผู้จัดการทีมคนใหม่ของแมนเชสเตอร์ยูไนเต็ดด้วยสัญญา 4 ปี เกมแรกที่เขาคุมทีมเกิดขึ้นสามวันต่อมา เมื่อสถิติไร้พ่าย 6 นัดในลีกของแมนเชสเตอร์ ยูไนเต็ดสิ้นสุดลงด้วยความพ่ายแพ้ 2–0 ให้กับออกซฟอร์ดยูไนเต็ด ชัยชนะนัดแรกในการคุมทีมมีขึ้นเมื่อวันที่ 22 พฤศจิกายน เมื่อพวกเขาเอาชนะควีนส์พาร์กเรนเจอส์ 1–0 ในลีกที่โอลด์แทรฟฟอร์ด โดยได้ประตูชัยจากลูกฟรีคิกของจอห์น ซิเวแบค

ผลงานที่ดีของพวกเขายังคงดำเนินต่อไปในเดือนธันวาคม โดยพวกเขาชนะในเกมเยือนนัดแรกของฤดูกาลด้วยชัยชนะ 1–0 เหนือลิเวอร์พูลที่สนามแอนฟีลด์ เป็นครั้งแรกที่ลิเวอร์พูลแพ้เกมเหย้าในลีกฤดูกาล 1986–87 นอร์มัน ไวต์ไซด์เป็นผู้ทำประตูเดียวในเกมนี้ให้กับทีมไต่อันดับจากที่ 21 ขึ้นมาอยู่ที่ 14 ในลีกนับตั้งแต่ที่เฟอร์กูสันเข้ามารับตำแหน่ง

อย่างไรก็ตาม สองวันต่อมาไบรอัน ร็อบสันกัปตันทีมได้รับบาดเจ็บที่กล้ามเนื้อต้นขาด้านหลังในเกมที่ยูไนเต็ดพ่ายต่อนอริชซิตีคาบ้าน 0–1 ในลีก

ภารกิจการไล่ล่าแชมป์เอฟเอคัพเริ่มต้นในวันที่ 10 มกราคมที่สนามโอลด์แทรฟฟอร์ดในเกมดาร์บีแมนเชสเตอร์ ซึ่งยูไนเต็ดเป็นฝ่ายเอาชนะไปได้ 1–0 จากประตูที่ทำได้โดยนอร์มัน ไวต์ไซด์

สี่วันหลังจากชัยชนะในเอฟเอคัพ ปีเตอร์ บานส์ ผู้เล่นในตำแหน่งปีกก็กลายเป็นผู้เล่นแมนเชสเตอร์ ยูไนเต็ดคนที่สองที่ย้ายไปร่วมทีมแมนเชสเตอร์ ซิตีในฤดูกาลนั้น โดยย้ายไปยังเมนโรดด้วยค่าตัว 20,000 ปอนด์

แมนเชสเตอร์ยูไนเต็ดเสียโอกาสสุดท้ายในการคว้าแชมป์ในฤดูกาลนี้ด้วยการแพ้คอเวนทรีซิตี 0–1 ในบ้านในเอฟเอคัพ รอบที่ 4 เมื่อปลายเดือนมกราคม

ดาร์บีแมนเชสเตอร์ครั้งที่ 110 (เกมลีกที่โอลด์แทรฟฟอร์ดเมื่อวันที่ 7 มีนาคม) แมนเชสเตอร์ยูไนเต็ดชนะ 2–0 ทำให้พวกเขาอยู่อันดับที่ 10 ขณะที่แมนเชสเตอร์ซิตีตกไปอยู่อันดับที่ 19 (พื้นที่เพลย์ออฟตกชั้น)

ต่อมาในเดือนนั้น อเล็กซ์ เฟอร์กูสัน แสดงความสนใจที่จะพามาร์ก ฮิวส์กลับมายังโอลด์แทรฟฟอร์ด หลังจากช่วงเวลาที่เขาอยู่ในสเปนถือว่าน่าผิดหวัง

ในช่วงเวลานี้ มีการเปิดเผยแผนการขยายสนามโอลด์แทรฟฟอร์ดให้กลายเป็นสนามกีฬาทันสมัยระดับโลกที่มีลักษณะคล้ายกับกัมนอว์ของบาร์เซโลนา

ในเดือนเมษายน มาร์ติน เอ็ดเวิดส์ ประธานสโมสรได้ประกาศแผนที่จะเปิดตัวโครงการสมาชิกรูปแบบใหม่ที่เป็นนวัตกรรมใหม่เพื่อต่อสู้กับกลุ่มอันธพาลในวงการฟุตบอล

นอกจากนี้ในเดือนเมษายน แมนเชสเตอร์ ยูไนเต็ด ยังเอาชนะลิเวอร์พูลไปได้ 1–0 ในศึกแดงเดือดที่โอลด์แทรฟฟอร์ดทำให้ทีมจากเมอร์ซีย์ไซด์ที่หวังคว้าแชมป์ต้องเสียแชมป์ ขณะที่เอฟเวอร์ตันกำลังจะได้แชมป์ไปครอง

ในที่สุดแกรี เบลีย์ ก็ประกาศเลิกเล่นฟุตบอลในวันที่ 23 เมษายน 1987 หลังจากที่ไม่สามารถฟื้นตัวจากอาการบาดเจ็บที่หัวเข่าได้อย่างสมบูรณ์ ซึ่งเขาเผชิญมาเมื่อ 17 เดือนก่อน

ฤดูกาลของแมนเชสเตอร์ยูไนเต็ดจบลงด้วยชัยชนะ 3–1 ในบ้านเหนือแอสตันวิลลาที่ตกชั้น ซึ่งทำให้พวกเขาจบอันดับที่ 11 ในดิวิชัน 1 ซึ่งเป็นอันดับที่ต่ำที่สุดตั้งแต่ตกชั้นจากลีกสูงสุดเมื่อ 13 ปีก่อน

คริส เทิร์นเนอร์ ผู้รักษาประตู และเกรอัม ฮ็อกก์ กองหลัง ถูกขึ้นบัญชีขายเมื่อจบฤดูกาล
มีการเสนอราคาสำหรับไบรอัน แมคแคลร์กองหน้าของเซลติกและสกอตแลนด์เช่นเดียวกับมาร์ก เฮตลีย์กองหน้าของเอซีมิลานและอังกฤษ มีการยื่นข้อเสนอเพื่อทำลายสถิติสำหรับปีเตอร์ เบียร์ดสลีย์กองหน้าของนิวคาสเซิลยูไนเต็ดและทีมชาติอังกฤษ ซึ่งเคยอยู่กับโอลด์แทรฟฟอร์ดเพียงช่วงสั้น ๆ และไม่ประสบความสำเร็จเมื่อห้าปีก่อน

เฟอร์กูสันได้ทำการเซ็นสัญญาคว้าตัววิฟ แอนเดอร์สันกองหลังของอาร์เซนอลด้วยค่าตัว 250,000 ปอนด์ แฟรงค์ สเตเปิลตัน กองหน้าตัวเก่งของทีมกำลังจะออกจากโอลด์แทรฟฟอร์ดในช่วงซัมเมอร์นั้น โดยย้ายไปอายักซ์ของเนเธอร์แลนด์ด้วยค่าตัว 100,000 ปอนด์ 

ในที่สุด ไบรอัน แมคแคลร์ก็ตกลงเซ็นสัญญากับแมนเชสเตอร์ยูไนเต็ดด้วยข้อตกลงที่ศาลกำหนดไว้ที่ 850,000 ปอนด์ ขณะที่เบียร์ดสลีย์ย้ายไปลิเวอร์พูลด้วยค่าตัวเป็นสถิติของประเทศที่ 1.9 ปอนด์และเฮตลีย์ยังคงอยู่ในภาคพื้นทวีปยุโรปโดยย้ายไปอยู่กับอาแอ็ส มอนาโก

ยูไนเต็ดยังได้ยื่นข้อเสนอเพื่อขอซื้อตัวเควิน ดริงเคลล์ กองหน้าของนอริชซิตีแต่นักเตะรายนี้ปฏิเสธเงื่อนไขของอเล็กซ์ เฟอร์กูสันและตัดสินใจที่จะอยู่ค้าแข้งที่แคร์โรว์โรดต่อ

 ทีม 
 สถิติเฉพาะในลีก
 หมายเลขในวงเล็บคือในฐานะตัวสำรอง
 ตำแหน่ง ชื่อ ลีก นัด  ประตู ผู้รักษาประตู  แกรี เบลีย์50  คริส เทิร์นเนอร์230  แกรี วอลช์140 กองหลัง  อาร์เธอร์ อัลบิสตัน19 (3)0  เคลย์ตัน แบล็กมอร์10 (2)1  จอห์น ซิเวเบ็ค27 (1)1  พอล แมคกราธ34 (1)2  เควิน มอรัน32 (1)0  โคลิน กิ๊บสัน241  บิลลี การ์ตัน90  เกรอัม ฮอกก์110  ไมค์ ดักซ์บิวรี321กองกลาง  ไบรอัน ร็อบสัน (กัปตันทีม)29 (1)7  กอร์ดอน สตรักคัน33 (1)4  เยสเปอร์ โอลเซิน22 (6)3  เลียม โอ ไบรอัน9 (2)0  โทนี กิลล์10  ปีเตอร์ บานส์70  เรมี โมเสส17 (1)0 กองหน้า  นอร์มัน ไวต์ไซด์318  แฟรงค์ สเตเปิลตัน25 (9)7  นิคกี วูด20  เทอรี กิ๊บสัน12 (4)1  ปีเตอร์ ดาเวนพอร์ต34 (5)14

 ซื้อขายนักเตะ 
 ย้ายออก 
 วันที่  ตำแหน่ง  ผู้เล่น  ไป  ค่าตัว  หมายเหตุ ตุลาคม 1986 เซ็นเตอร์แบ็ก จอห์น กิดแมน  แมนเชสเตอร์ซิตี ไม่มีค่าตัว  14 มกราคม 1987 ปีก ปีเตอร์ บานส์  แมนเชสเตอร์ซิตี 20,000 ปอนด์  23 เมษายน 1987 ผู้รักษาประตู แกรี เบลีย์ – – แขวนถุงมือเลิกเล่น เนื่องจากได้รับบาดเจ็บที่เข่า

 อ้างอิง 

หมวดหมู่:ฤดูกาลของสโมสรฟุตบอลแมนเชสเตอร์ยูไนเต็ด